היזם שמאחורי האקזיט הענק: "החרדים יודעים ללמוד" - כיכר השבת
חברון ישי ריבו ארי פולד סובול
זה מה שחושב על החרדים מייסד "מובילאיי" שעשתה אקזיט ענק
"ההייטק מרתק אותם"
"כחילוני, מה אני יודע על החברה החרדית? הם לא תורמים, לא עובדים, ומקבלים קצבאות. אבל זה יותר מורכב ומגוון ויש שינוי שבא מלמטה, מצד האוכלוסייה עצמה" אמר פרופ' אמנון שעשוע לפני כשנה וחצי (כלכלה)
ט"ו באדר תשעז 18:35 13.03.17
תגיות: מובילאיי, אמנון שעשוע, אקזיט, אינטל, חרדים
פרופ' אמנון שעשוע (צילום: משה שי, פלאש 90)
פרופ' אמנון שעשוע, מייסד "מובילאיי" - החברה שנרכשה על ידי הענקית "אינטל" בעיסקה הגדולה ביותר בתולדות ההייטק הישראלי, התראיין לפני כשנה וחצי ל"כלכליסט" והתייחסת לצמיחת שוק ההייטק במגזר החרדי.
שעשוע נשאל מהו לדעתו האתגר הישראלי, וענה: "אחד האתגרים הגדולים שלנו הוא לשלב את החרדים והערבים בשוק העבודה, ובכלל זה בהייטק".
לדבריו: "יש בעניין החרדי הרבה סטריאוטיפים. כחילוני, מה אני יודע על החברה החרדית? הם לא תורמים, לא עובדים, ומקבלים קצבאות. אבל זה יותר מורכב ומגוון ויש שינוי שבא מלמטה, מצד האוכלוסייה עצמה. גם הם מבינים שהם צריכים להשתלב בכלכלה, והקצבאות לא מספיקות לקצב הגידול שם. ההייטק מרתק אותם, להיות יזם הייטק זה אומר לעצב עסק עם תרבות ארגונית שלך ולשמור על הערכים של החברה החרדית, לצד עשייה בעלת משמעות ופרנסה. זו מהפכה שקורית מלמטה. הממסד התורני לא מפריע".
מיזם הרכב האוטונומי של מובילאיי (יח"צ)
לדברי שעשוע: "הטובים שבהם (במגזר החרדי. ב.ס.) יוכלו להשלים כבוגרים את המתמטיקה ואת הידע הטכני. מה שחסר זה אנגלית, כי שפה צריך ללמוד בגיל צעיר. בלימודים התורניים המוח עובד כל הזמן, הם יודעים ללמוד. בשביל שהם ישתלבו בעשייה צריך להכניס אנגלית בגיל צעיר. אני לא אומר משהו שהם לא יודעים ויש שינוי שלא מדברים עליו".
הוא סיפר על חוויותיו בשוק ההייטק החרדי המתפתח: "הייתי שותף לתחרות הצעות עסקיות לסטארט־אפים חרדיים. הצענו 20 אלף שקל לשישה זוכים במקומות הראשונים. ניגשו לתחרות 240 סטארט־אפים, זה המון, וכולם סטארט־אטפים של חרדים, לא חילונים עם חרדי מחמד".
"לטקס חלוקת הפרס נרשמו 5,000 איש, שלחו מיילים לאנשים שאין מקום ושלא יבואו. זה היה נראה כאילו מחלקים פרס נובל. הטקס התחיל בשמונה בערב וחשבתי לעצמי שזה מה שהיה צריך לפתוח את מהדורות החדשות, אבל לא יודעים על זה בכלל".
"אי אפשר להכריח אותם להשתלב, אבל הם רוצים" אמר שעשוע באותו ראיון. "אני לא יודע איך צריך לעשות את זה בפועל אבל המדינה צריכה להתייחס לשילוב שלהם כאל משימה לאומית ממדרגה ראשונה".
וואו...הוא ממש נראה מיסטר בין
חחחח.....😅
מיסטר בין | 17/03/2017
המובילאי הזה עוד יביאו למוות של..
יניב | 16/03/2017
לחרדים יש כושר חשיבה בדרגה גבוהה וחבל שהם לא מנותבים לקידום במיקצועות כמו מטמטיקה פיזיקה וכולי ! הפוטנציל שלהם עצום ויכול לשפר את מצבם הכלכלי והחברתי ללא פגיעה באמונתם !
יומטוב | 16/03/2017
יש לנו כושר מריבה וחתרנות מעולים
פחות כישרון למידה והתמדה
בודאי רצינות בשביל עבודה אנו מעדיפים שהחילונים יעבדו
חרדי | 16/03/2017
למספר 3, אסור לך להיות באינטרנט. אבל אתה עדיין פה
אבי | 16/03/2017
איך זה כששמים לכם מראה מול פרצוף?
בסך הכל דעתו חיובית ומפרגנת ל"ת
יישר כח לו
יישר כח לו | 15/03/2017
דין דן
איפה כתוב בתורה שאסור לעבוד. תלמדו מהתנאים והאמוראים עבדו ולמדו, ולא על חשבון הציבור. אתם מעצבנים.
דין דן | 15/03/2017
עיין בש"ך יורה דעה סימן רמ"ו ס"ק ו' ל"ת
שפוי | 16/03/2017
לא לחכמים לחם
כמה שיש לאדם יותר כסף זה מראה שהוא יותר אהבל משום מה שכל וכסף הם קוים מקבילים שלעולם לא יפגשו על שלמה המלך שהיה חכם מכל אדם ידע ששכל בכל זאת יותר חשוב מכסף במילים פשוטות דעה קנית מה חסרת דעה חסרת מה קנית
שפוי | 15/03/2017
עוד חסר השכלה בכלל- ל"ת
יהונתן | 15/03/2017
צריך להוריד את הכתבה הזאת מפה !
זה אתר חרדי ? למה אתם מביאים איזה חילוני שישכנע אברכים לצאת לעבוד ? זה ההפך הגמור מדעת תורה !
ר יענקב | 15/03/2017
מה שעושה אשת אברך לא צנועה בפאתה
100 פרופסורים כאלה לא יעשו
מה שוה ללמוד תורה עם אשה לא צנועה כלל
עדיף שלא תלמדו כלל משתלמדו בצורה כזאת נבל ברשות התורה
אתם מבזבזים הנשמה שלכם
די לצביעות | 16/03/2017
הכוונה כביכול טובה אבל אסור לנו לשכוח את התורה
העולם לא נברא אלא בשביל התורה. מי שיכול ללמוד שישב וילמד ויכוון את הלימוד שלו למען גאולת והצלחת עם ישראל.
מי שאינו יכול לשבת וללמוד או ליתר דיוק מי שתפקידו פה הוא אחר שימלא את תפקידו למען השלמת התיקון שלו, יקבע עיתים לתורה ויתמוך בתלמידי חכמים אמיתיים.
הבעיה מתחילה כשאנחנו מסתכלים על עצמנו כטובים יותר מאחרים כי אנחנו אברכים או לחלופין כי אנחנו עובדים ומתפרנסים מעצמנו כביכול
רמי | 13/03/2017
עשה אקזיט על החרדים??ניסוח קלוקל ל"ת
עדי | 13/03/2017